
PROIECT DE DECIZIE NR. _____________
DIN ____ ________________ 2026
or. SÎNGEREI

[bookmark: _Hlk185539220][bookmark: _Hlk185536361]Cu privire la aprobarea Programului teritorial  de răspuns la tuberculoză 
în raionul Sîngerei pentru anii 2026-2030 

Având în vedere: Nota de fundamentare „Cu privire la aprobarea Programului teritorial  de răspuns la tuberculoză în raionul Sîngerei pentru anii 2026-2030”;
În conformitate cu art. 43 alin. (2) al Legii nr. 436/2006 privind administrația publică locală, art. 7, art. 12 alin. (1) din Legea nr. 10/2009 privind supravegherea de stat a sănătăţii publice,  art. 7 din Legea nr. 153/2008 cu privire la controlul şi profilaxia tuberculozei, Legea ocrotirii sănătății nr. 411/1995, Ordinul Ministerului Sănătății nr. 675 din 26.08.2026 Cu privire la implimentarea Programului național de răspuns la tuberculoză pentru anii 2026-2030, precum și în scopul implementării Programului național de răspuns la tuberculoză pentru anii 2026-2030 aprobat prin Hotărârea Guvernului Republicii Moldova nr. 201/2026, în scopul ameliorării situației epidemice a morbidității prin tuberculoză a populației din raionul Sîngerei, 
 Consiliul Raional,

D E C I D E:
1. Se  aprobă:
1.1. Programul teritorial de răspuns la tuberculoză în raionul Sîngerei pentru anii 2026-2030 (Anexa nr. 1);
1.2. Planul de acțiuni pentru îmbunătățirea situației epidemiologice prin tuberculoză în                                  raionul Sîngerei  pe perioada  2026 – 2030 (Anexa nr. 2);
1.3. Componenţa Grupului teritorial (raional) de monitorizare a implimentării Programului teritorial de răspuns la tuberculoză în raionul Sîngerei pentru anii 2026-2030. (Anexa nr. 3).
2. Se recomandă IMSP „Spitalul Raional Sîngerei” și se pune în sarcina IMSP „Centrelor de Sănătate” din teritoriul raionului:
2.1. realizarea acțiunilor prevăzute în Programul teritorial și, după caz, prezentarea propunerilor de modificare și ajustare a acestuia, reieșind din condițiile reale din teritoriu;
2.2. informarea anuală a Consiliului raional privind executarea acțiunilor prevăzute în Programul teritorial de răspuns la tuberculoză pentru anii 2026–2030 și măsurile întreprinse pentru redresarea situației.
3. Instituțiile abilitate vor asigura informarea populației raionului cu privire la măsurile de prevenire și profilaxie a tuberculozei.
4. Finanțarea Programului teritorial de răspuns la tuberculoză pentru anii 2026–2030 se va efectua ținând cont de finanțarea disponibilă din fondurile de asigurare obligatorie de asistență medicală, din bugetul de stat, din contul mijloacelor financiare provenite din granturi, donații și din alte surse, conform legislației în vigoare.
5. Controlul realizării deciziei în cauză se pune în sarcina Comisiei Consutative pentru învăţământ, cultură, tineret, sport, ocrotirea sănătăţii, probleme sociale, turism şi culte (dna A. Tabarcea).
6. Prezenta Decizie poate fi contestată, la Judecătoria Bălţi (Sediul Central str. Hotinului nr. 43) în termen de 30 zile de la data publicării, potrivit prevederilor Codului administrativ al Republicii Moldova nr. 116/2018.
PREȘEDINTE
Cristian CAINARIAN
_____________


      CONTRASEMNEAZĂ                                                                              AVIZAT                                                                               Secretara interimară a Consiliului raional                      Șefa Secției Juridice și Resurse Umane
        Angela MIHALIUC                                                                          Oxana TABARCEA             
         ____________                                                                                        ______________                     
                                                                                                                        
                                                                                                                          ÎNTOCMIT                                                                                                                                                                             
                                                                                                    VICEPREȘEDINTA RAIONULUI 
                                                                                                              Vera SERBUȘCA__________

Nr. ___________________
din _______________ 2026                                                                         

SECRETARA INTERIMARĂ	                                                   De acord şi dispun elaborarea
al Consiliului raional                                                                                          proiectului de decizie
Mihaliuc Angela                                                                                                        PREȘEDINTE
	                                                                                                             Cristian CAINARIAN

NOTĂ DE FUNDAMENTARE
Cu privire la aprobarea Programului teritorial  de răspuns la tuberculoză
în raionul Sîngerei pentru anii 2026-2030
	1.  Denumirea sau numele autorului şi, după caz, a/al participanţilor la elaborarea proiectului actului normativ

	Proiectul de decizie „Cu privire la aprobarea Programului teritorial de răspuns la tuberculoză în raionul Sîngerei pentru anii 2026-2030” este elaborat de vicepreședinta raionului dna Vera SERBUȘCA.

	2. Condiţiile ce au impus elaborarea proiectului actului normativ

	  Elaborarea proiectului de decizie privind aprobarea Programului teritorial de răspuns la tuberculoză în raionul Sîngerei pentru anii 2026–2030 este determinată de necesitatea continuării și consolidării măsurilor de prevenire, depistare precoce, diagnosticare, tratament și monitorizare a tuberculozei în teritoriul raionului, precum și de necesitatea alinierii acțiunilor autorităților administrației publice locale și ale instituțiilor medico-sanitare la obiectivele și direcțiile stabilite la nivel național în domeniul controlului tuberculozei.
  Necesitatea elaborării Programului este determinată de menținerea tuberculozei ca problemă de sănătate publică și de necesitatea asigurării accesului populației la servicii de prevenire, diagnostic și tratament, inclusiv pentru persoanele din grupurile cu risc sporit, precum și a continuității tratamentului și monitorizării persoanelor cu tuberculoză.
  Programul teritorial va constitui cadrul de coordonare și implementare la nivelul raionului a măsurilor de răspuns la tuberculoză, cu implicarea autorităților administrației publice locale, instituțiilor medico-sanitare, serviciilor sociale, instituțiilor educaționale și a altor structuri competente.
Finalitățile urmărite constau în reducerea incidenței și mortalității prin tuberculoză, îmbunătățirea depistării precoce a cazurilor, asigurarea accesului la diagnostic și tratament, creșterea eficienței tratamentului, reducerea abandonului terapeutic și diminuarea transmiterii tuberculozei în comunitate.

	3. Obiectivele urmărite și soluțiile propuse

	Prin proiectul de decizie se propune aprobarea Programului teritorial de răspuns la tuberculoză în raionul Sîngerei pentru anii 2026–2030, a Planului de acțiuni pentru îmbunătățirea situației epidemiologice prin tuberculoză în raionul Sîngerei pentru perioada 2026–2030 și a componenței nominale a Grupului teritorial (raional) de monitorizare a implementării Programului.
  Proiectul stabilește, de asemenea, responsabilitățile instituțiilor medico-sanitare publice și ale instituțiilor abilitate privind realizarea acțiunilor prevăzute în Program, monitorizarea implementării acestora și informarea populației cu privire la măsurile de prevenire și profilaxie a tuberculozei.
  Elementul nou îl constituie aprobarea unui cadru teritorial unitar de acțiuni pentru perioada 2026–2030, corelat cu obiectivele și măsurile prevăzute în Programul național de răspuns la tuberculoză pentru anii 2026–2030, aprobat prin Hotărârea Guvernului Republicii Moldova nr. 201/2026.
Proiectul este elaborat în temeiul prevederilor art. 43 alin. (2) din Legea nr. 436/2006 privind administrația publică locală, Legii nr. 10/2009 privind supravegherea de stat a sănătății publice, Legii nr. 153/2008 cu privire la controlul și profilaxia tuberculozei, Legii ocrotirii sănătății nr. 411/1995 și în scopul implementării Programului național de răspuns la tuberculoză pentru anii 2026–2030, aprobat prin Hotărârea Guvernului Republicii Moldova nr. 201/2026 și Ordinul Ministerului Sănătății nr. 675 din 26.08.2026 Cu privire la implimentarea Programului național de răspuns la tuberculoză pentru anii 2026-2030.

	4. Analiza impactului de reglementare

	  Proiectul de decizie nu înregistrează careva impacturi, costuri și respectiv nu necesită alocarea mijloacelor financiare suplimentare din bugetul raional. 

	5. Compatibilitatea proiectului actului normative cu legislația UE - „Nu este aplicabil”.

	6. Avizarea și consultarea publică a proiectului actului normativ - Proiectul de decizie urmează a fi avizat în conformitate cu procedurile interne stabilite și supus examinării de către comisiile consultative de specialitate ale Consiliului raional Sîngerei.

	7. Concluziile expertizelor - „Nu este aplicabil”.

	8. Modul de încorporare a actului în cadrul normativ existent 

	 Proiectul de decizie nu necesită modificarea sau completarea altor acte administrative ale Consiliului raional Sîngerei.

	9. Măsurile necesare pentru implementarea prevederilor proiectului actului normativ - Implementarea prevederilor proiectului de decizie se va realiza prin executarea acțiunilor stabilite în Programul teritorial și în Planul de acțiuni pentru perioada 2026–2030, de către instituțiile și structurile responsabile, în limita competențelor și a resurselor disponibile.




ÎNTOCMIT                                                                                                                                                                             
                                                                                                    VICEPREȘEDINTA RAIONULUI 
                                                                                                            Vera SERBUȘCA__________


                                                                                                                         




























[bookmark: _GoBack]Anexa nr. 3
La Decizia nr._____din ______2026


COMPONENȚA
Grupului teritorial (raional) de monitorizare a implimentării Programului teritorial de răspuns la tuberculoză în raionul Sîngerei pentru anii 2026-2030


	Nr de ordine
	Nume, prenume
	Funcția
	Calitatea în cadrul grupului

	1
	Aliona Baltag
	Șefa IMSP  Centrului de Sănătate Sîngerei
	Președinta grupului 

	2
	Iurie Vieru
	Medic fiziopneumolog, coordonator teritorial al Programului de răspuns la tuberculoză
	Membră 

	3.
	Gheorghe Balea
	Medic epidemiolog, responsabil de supravegherea tuberculozei
	Membru

